666 Yalumbulula Ka?
Baibolo wakumbula
Buku wapelako mu Baibolo waamba’mba, nambala ya 666 ya lukinyama wajinga na mitwe itanu na ibiji ne nsengo jikumi watuntukilenga kufuma mu kalunga ka mema. (Lumwekesho 13:
Ino nambala byo yalumbulula. Mazhina atumba Lesa aji na byo alumbulula. Lesa watumbile Abulama jizhina jilumbulula’mba Nsemi ye banemeka. Kabiji jizhina ja Abalahama jo amutumbile kimye kyo a mulayile’mba ‘ukamupa bushanja mikoka yavula,’ jilumbulula Shanja bantu bavula. (Ntendekelo 17:5) Byobyo kiji ne kayukilo ka 666 kalumbulula biji lukinyama.
Nambala ya 666 yalumbulula bumbulwakulumbuluka. Mu Baibolo nambala imenako kayukilo. Nambala 7 ilumbulula kukwana. Byo kiji kuba’mba ku 6 kushala kamo pa kuba’mba 7 ikwane, yakonsha kulumbulula kintu kyabula kukwana nangwa kyabula kufikilamo kwi Lesa, kabiji imenako balwanyi ba Lesa.
Beyambapo jisatu. Mu Baibolo kyambo pa kuba’mba kyumvwanyike kimye kimo bakonsha kwikitongola jisatu. (Lumwekesho 4:8; 8:13) Onkao mambo nambala ya 666 imwesha’mba Lesa umona bukalama bwa bantu kuba’mba kechi bwakonsha nangwatu pacheche kuleta mutende ne. Buno bukalama bwakankalwa kuleta mutende ne luzhikijilo. Bufumu bwa Lesa bo bonkatu bwakonsha kuleta mutende ne luzhikijilo.
Kayukilo ka lukinyama
Baibolo waamba’mba bantu batambula “kayukilo ka yewa lukinyama” mambo balondela “saka bakumya” ne kumupopwela. (Lumwekesho 13:
Kayukilo ka lukinyama bekanemba byepi pa bilungi bya bantu? (Lumwekesho 13:16) Lesa wakambizhe bena Isalela kuba’mba: “mukebikashile pa maboko enu ke kayukilo, kabiji nobe tumaponda pa bilungi byenu.” (Mpitulukilo ya mu mizhilo 11:18) Kino kechi kilumbulula’mba bebinembele pa bilungi byabo ne, bino kilumbulula kuba’mba mambo a Lesa ebatangijilanga mu byonse byo baubanga. Byobyo kiji ne kayukilo ka 666, kechi kunemba pa bilungi ne, bino kalumbulula kulondela bya bumulwila ntanda. Aba bonse baji na kano kayukilo ka lukinyama ke balwanyi na Lesa.
^ par. 8 Monai ne ano mabuku Nationalism in a Global Era, jipa 134 ne Nationalism and the Mind: Essays on Modern Culture, jipa 94.
cjk_Latn tum_Latn bem_Latn bem_Latn bem_Latn bem_Latn umb_Latn lua_Latn bem_Latn eng_Latn